o
Hepreankielisen kurssimme opiske- lijat ovat enimmäkseen juutalaisia.
Heillä on 20-25 luentoa juutalaisuudesta.
Kristinuskoa opiskellaan 40 luentoa, eli melkein tuplasti.
Koska kristinuskossa on monia eri ryhmiä,
opiskelijat tapaavat eri kirkkokuntien teologeja.
Tri Gershon Nerel luennoi kurssilla messiaanisesta juutalaisuudesta.
Samoin tutustumme eri protes- tanttisiin ja evankelisiin ryhmiin.
Uskonto-opetuksessa kristinusko saa eniten huomiota kurssillamme.
Islamia käsitellään suurinpiirtein saman verran kuin juutalaisuutta.
Opinnot eivät käsitä ainoastaan luentoja,
vaan meillä on 12 opintoretkeä kristillisiin kohteisiin.
Ensimmäinen retki suuntautuu Nasaretiin ja sen Ilmoituskirkkoon
sekä muualle Galileaan, kuten Kaanaan ja Taabor-vuorelle.
Eri retki tai joskus kaksikin
tehdään Galileanmeren ympä- ristön kristillisiiin kohteisiin.
Jerusalemissa meillä on kuusi kristinuskoon liittyvää retkeä.
Voin sanoa, että sekä heprean- että englanninkielisten kurssiemme
sisältö painottuu kristinuskoon.
Sama pätee kurssin loppukokeisiin, jotka järjestää Turistiministeriö.
He ymmärtävät, että oppaan on hallittava tämä aihe hyvin,
riippumatta siitä, onko hän itse muslimi, kristitty vai juutalainen.
Meillä on ollut tähän mennessä 6 luentoa juutalaisuudesta,
6 islamista ja 10 kristinuskosta.
Tutkimme Vanhan testamentin profetioita Jeesuksesta
ja kuinka ne toteutuvat Uudessa testamentissa.
Turistiministeriö painottaa kris- tinuskoa juutalaisuuteen nähden,
koska me opastamme enimmäkseen ulkomaisia turisteja.
Meillä on useita opintopäiviä kristinuskon paikkoissa,
Nasaretissa ja Jerusalemissa. Kävimme puutarhahaudalla.
Olen yllättynyt, kuinka tarkasti opiskelemme kristinuskoa.
Tutustumme kirkkotaiteeseen ja kristinuskon eri suuntiin.
Minua se on auttanut ymmärtämään kristittyjä uskonveljiä ja -sisaria
ja heidän uskonnollista taustaansa.
On selvää, että opaskurssi painottuu kristinuskoon,
Tämä on maailman kaikista maista se, jossa Jumalan pojan
ilmestyminen ja Uusi testamentti konkretisoituvat.
Tämä on Raamatun ja juutalaisen kansan maa.
Kristityille pyhiinvaeltajille, joita suurin osa matkailijoista on,
Raamattu on keskeinen asia.
Siksi kurssikin painottuu tämän kohderyhmän tarpeisiin.
Se pyrkii antamaan ammatillisen tiedon ja asialliset välineet
Raamatun ja varsinkin Uuden testamentin käsittelemiseen.
Alussa luennoitsija kysyi, kuinka moni on lukenut Uuden testamentin.
Noin viisi kättä nousi.
Parin kuukauden intensiivisen opiskelun jälkeen,
kun oli tutustuttu Uuteen testa- menttiin ja kristinuskon historiaan,
hän toisti kysymyksen.
Nyt tilanne oli aivan toinen.
Tämä on niitä harvoja kursseja, joilla asiasta tietämättömät
israelilaiset voivat saada realistisen ja asiallisen kuvan
Uudesta testamentista ja kristinuskosta.
Käsittelemme paljon kristinuskon teologiaa, emmekä
vain sen historiallista ja arkeologista puolta.
On tärkeää, että opas on perillä kristillisestä teologiasta.
Opastaessaan ryhmää hänen on ymmärrettävä, että Pyhän maan
matkailijat eivät ole tulleet näkemään arkeologiaa,
vaan kokemaan ja innoittumaan ilmapiiristä kokonaisuudessaan.
Oppaan pitää ymmärtää Jeesuksen ja hänen oppilaidensa taustaa
ja kristinuskon juuria ja yhteyttä juutalaisuuteen.
Pitää myös tietää, kuinka kristin- usko on kehittynyt aikojen kuluessa
ja mikä on sen suhde historiallisiin tapahtumiin.
Ei riitä se, että selittää, mitä tapahtui historiallisesti.
Oppaan pitää huomioida matkailijan usko ja uskonnollinen näkökulma.
Oppaan tehtävä ei ole arvioida asioiden oikeutta,
vaan kunnioittaa kunkin ryhmän uskonnollisia tunteita.
Katolinen pyhiinvaellusryhmä eroaa protestanttisesta, evankelisesta
tai ortodoksisesta ryhmästä.
Oppaat saavat opetusta erilaisiin ryhmiin suhtautumisessa.
He tietävät, että protestanttisen ryhmän kanssa painopiste on eri
asioissa kuin katolisen ryhmän kanssa.
Minulle geologia oli vaikea aihe.
Meille selitettiin, että maailma on lähtöisin alkuräjähdyksestä
eikä Jumalan teosta.
Kuulimme, että kehityimme apinoista ja elimme luolissa
140 miljoonaa tai 140 000 vuotta sitten
en edes muista numeroita, koska niitä ei voi käsittää.
Joskus heitetään 5 miljoonaa, joskus 3 miljoonaa vuotta sitten.
Se oli vaikeaa, mutta meidät on juurrutettu totuuteen
ja Jumalan sanaan.
Tiedämme, että Hän on kaiken takana ja Hän on luonut kaiken.
Opimme geologiaa ja evoluutiota ja tieteellisiä päätelmiä.
Henkilökohtaisesti, kuten osa luennoitsijoistakin totesi,
tiedän, että nämä ovat teorioita.
Teoriat ovat teorioita.
Maailman voidaan tänään sanoa olleen olemassa 10 milj. vuotta
ja parin viikon päästä voidaan sanoa 200 milj. vuotta.
Jokainen voi heittää mieleisensä numeron.
Henkilökohtaisesti tiedän, että Raamatun sana ja Uuden testamentin
antama ymmärrys näyttää meille toisenlaisen totuuden.
Kuuntelen opetusta, mutta ymmär- rän, missä piilevät tieteellisten
selitysten ongelmat. Kurssilla kerron oman näkemykseni
ja saman sanon matkailijoille.
En puutu näihin teorioihin. Meillä on selkeä Raamatun sana
ja me selitämme ja opetamme sitä.
Uuden testamentin opettajamme oli hyvin rehellinen ja suora
ja opetus oli tasapuolista.
Kävimme läpi kaikki Vanhan testamentin profetiat,
kuten Jes.53 ja Jer.31, jotka puhuvat Jeesuksesta.
Hän esitteli ne avoimesti ja kunnioituksella.
Oli siunattua olla luennoilla, joilla käsiteltiin Jeesusta
ja Uutta ja Vanhaa testamenttia kunnioituksella.
Olin yllättynyt, miten tarkasti kurssilla opetetaan kristinuskoa
sen kaikkine hyvin erilaisine tulkintoineen.
Ei voi väittää, että selitys olisi ollut virheellinen.
Päinvastoin, siitä voi ymmärtää, mitä eri suunnat todella
ajattelevat Vanhasta ja Uudesta testamentista,
ja miten erilaisia tulkinnat ovat.
Minussa se aiheuttaa joskus henkilökohtaista suuttumusta.
Voin ymmärtää paremmin, miksi juutalaiset ovat irtisanoutuneet
kristillisestä raamatuntulkinnasta.
Kurssilla meitä on kaksi Jeesukseen uskovaa.
Kaikki olemme israelilaisia, 20-vuotiaista yli 60-vuotiaisiin.
Suhteet kehittyvät henkilökohtaisiksi.
Edustamme monenlaisia mielipiteitä.
Suhtautuminen meihin uskoviin on ollut hyvin suvaitsevaista.
Se on antanut meille mahdollisuuden esittää oman kantamme asioihin.
Kurssilaiset jopa pyysivät minua pitämään luennon
henkilökohtaisesta uskostamme Vanhaan ja Uuteen testamenttiin,
messiaanisten juutalaisten maailmankatsomuksesta
ja nykyisen ajan tulkinnasta.
Teen sen piakkoin heidän toivomuksestaan;
sekä heidän henkilökohtaisesta kiinnostuksestaan että
ammatillisesta tarpeesta tutustua aiheeseen.
Suhtautuminen on joskus vaihtelevaa.
Jos käsitellään myönteisiä asioita Jeesuksesta, henki on parempi.
Jos puhutaan vaikkapa ristiretkeläisistä tai
inkvisiition pakkokäännytyksistä,
kurssilaiset katsovat meitä epäilevästi ja arvelevat,
onko meillä ehkä samoja motiiveja käännyttää ja
vieraannuttaa heitä uskostaan ja juutalaisista juuristaan.
Korostamme koko ajan sitä että olemme juutalaisia.
Emme ole kääntyneet toiseen uskontoon, kuten ei Jeesuskaan.
Jeesus on tullut kaikkia varten, juutalaisia ja ei-juutalaisia.
Meidät on tehty yhdeksi Hänessä.
Sitä selitämme.
Todistuksemme kurssilla on hyvin tärkeä israelilaisille.
He näkevät, että emme ole käännynnäisiä, mutta silti
heillä on epäilyksiä motiiviemme suhteen
ja uskomme ja Uuden testamentin suhteen.
Useimmat ovat sekulaareja, eivätkä tunne Vanhaa ja Uutta testamenttia
ja kaikki on heille uutta. Ymmärrän heitä, sillä
koko asia on aikamoinen annos nieltäväksi ilman taustatietoja.
Kun he näkevät meidät, samanlaiset ja samankieliset israelilaiset,
jotka ovat palvelleet armeijassa ja rakastavat maata,
he ovat ymmällään, eivätkä täysin ymmärrä, keitä me olemme.
Uskon, että he tulevat muistamaan hyvät puolemme.
Rakkautemme ja todistuksemme kertovat, että olemme juutalaisia.
Emme koskaan pyri painostamaan ketään omaan uskoomme.
Tuomme hyvän sanoman Jeesuksesta.
Uskon, että jos eivät kaikki, niin jotkut heistä tulevat uskomaan sen.
Emme halua, että kurssilaiset joutuvat järkyttymään,
kun joutuvat tulevaisuudessa avaamaan Uuden testamentin
valmistautumatta siihen.
Teemme selväksi alusta alkaen, että Uusi testamentti on osa kurssia
ja heidän tulee oppia se hyvin. Heidän on tunnettava ainakin
evankeliumit ja Apostolien teot, jotka liittyvät tapahtumiin.
Jos ei ulkoa, niin ainakin todella hyvin.
On tärkeää, että meillä oppailla ja opastettavalla ryhmällä
on hengellinen yhteys.
Siten he voivat vapaasti rukoilla ja ilmaista hengellisiä tunteita.
Kirkoissa saatua opetusta Israelista ja sen kansasta,
messiaanisista juutalaisista ja kristinuskosta
voidaan käsitellä vapaasti.
He tietävät, että opas ymmärtää heidän taustaansa.
Meille uskovina on tärkeää, että voimme rukoilla samassa hengessä.
Joku, joka ei usko, voi olla hyvä ihmisenä, mutta meillä
ei ole hengen yhteyttä.
Sekä meille että matkailijoille hengellinen puoli on tärkeintä.
Usko on minulle tärkein opastusta suuntaava asia.
On vaikea selittää hengellisiä asioita, jos ei itse usko niihin.
Koko Raamattu ja varsinkin Uusi testamentti
käsittelee hengellisiä asioita.
Herramme käyttää arjen kuvia esimerkeissä ja vertauksissa.
Vertauksilla maanviljelystä ja arkielämästä Hän selittää
hengellisiä asioita. Näiden avulla mekin voimme paremmin
välittää Hänen sanomaansa.
Kun olemme ryhmän kanssa viikon, päivästä päivään,
meillä on todellinen tilaisuus syventyä hengellisiin asioihin
niihin liittyvissä paikoissa
Herramme sanan pohjalta.
Silloin voimme saada syvemmän ja todellisemman kuvan.
Matkailijat ovat ottaneet aikaa toimistaan ja halunneet
tulla Israelin maahan tutustuakseen tarkemmin
Raamatun paikkoihin Raamatun sanan pohjalta.
On tärkeää, miten heitä opastetaan näissä paikoissa,
että he voisivat saada matkasta sen, mitä odottivat saavansa.
On tärkeää, ettei opas tee itsestään ryhmän keskipistettä.
On koko ajan pidettävä mielessä, että tehtävämme opastuksessa
ja suhteessa matkailijoiden kanssa on antaa kunnia
Herrallemme, Jumalan pojalle.
Meillä on vähäinen palvelutehtävä suunnata ihmisten mielet
todelliseen keskipisteeseen, joka on Jeesuksen sanoma.
Suomennos: Silja Bar David